वीडियो देख यूजर्स बोले- अभी तक अपने कैरेक्टर से बाहर नहीं निकले क्या?
South Superstar Allu Arjun Was Recently Spotted At The Airport  साउथ सुपरस्टार अल्लू अर्जुन इन दिनों अपनी फिल्म 'पुष्पा-द रुल' को लेकर सुर्खियों में बने हुए हैं।
साउथ सुपरस्टार अल्लू अर्जुन इन दिनों अपनी फिल्म 'पुष्पा-द रुल' को लेकर सुर्खियों में बने हुए हैं। अल्लू को हाल ही में एयरपोर्ट पर स्पॉट किया गया, जिसका एक वीडियो सामने आया है। इस वीडियो में एक्टर पैपराजी को इग्नोर करते हुए दिख रहे हैं। हालांकि इस दौरान उनके चेहरे पे मुस्कान भी दिखाई दे रही है। लेकिन उनके फैंस को ये पसंद नहीं आया और लोगों ने सोशल मीडिया पर उन्हें ट्रोल करना शुरू कर दिया।
फैंस ने किया ट्रोल
इस वीडियो में अल्लू अपनी कार से उतरकर एयरपोर्ट के अंदर जाते हुए दिखाई दिए। इस दौरान पैपराजी उनसे फोटो लेने के लिए कहता है मगर अल्लू उन्हें इग्नोर करते हुए अंदर चले जाते है। उनका ये एटीट्यूड देख फैंस ने काफी नाराजगी जताई है। एक यूजर ने कमेंट करते हुए लिखा, 'अभी तक ये कैरेक्टर से बाहर नहीं आए हैं'। तो वहीं दूसरे ने लिखा,'फिर भी लोग बोलते हैं कि साउथ एक्टर्स तो बहुत विनम्र होते हैं।'
जल्द रिलीज होगी 'पुष्पा-द रूल'
बता दें, अल्लू अर्जुन की अपकमिंग फिल्म 'पुष्पा: द रूल इस साल की मोस्ट अवेटेड फिल्मों में से एक है। रिपोर्ट्स की माने तो इस फिल्म को बनाने में मेकर्स ने लगभग 450 करोड़ रुपए लगाए हैं। इस फिल्म के पहले पार्ट को काफी पसंद किया गया, जो कि साल 2021 में रिलीज हुआ था। इस फिल्म में अल्लू अर्जुन ने पुष्पा का जबरदस्त किरदार निभाया था।